section_heading: Životopis
paragraph_text: Konstantin IX. pokazao se također kao nesposoban vladar, koji je zanemarivao državničke dužnosti i provodio vrijeme u zabavama i raskalašenom životu. U krugu carevih savjetnika nalazili su se brojni uglednici, poput Mihaela Psela, Ksifilina i Lihuda za čijeg je djelovanja Carigrad opet postao istaknutim središtem filozofije, školstva i umjetnosti. Davao je povlastice civilnoj upravi na štetu vojske i gradio velebna zdanja.<ref>[http://proleksis.lzmk.hr/32216/ Konstantin IX. Monomah - Proleksis enciklopedija] Rastrošnost cara i dvaju carica dovela je do financijske krize koja se očitovala u opadanju vrijednosti novca, što je za posljedicu imalo slabljenje bizantske vojne sile, zbog čega raste potražnja za plaćeničkom vojskom, osobito Normanima.